Source: https://tax-fin-lex.si/Zbirke/SodnaPraksaList?nodeId=8e3e2c1f-8f47-4c12-af86-ab49d24dffed
Timestamp: 2019-08-25 22:19:45+00:00
Document Index: 3845618

Matched Legal Cases: ['ZKP ', 'ZKP ', 'sodišče ', 'Sodišče ', 'ZKP ', 'ZKP ', 'ZKP ', 'sodišče ', 'sodišče ']

Sklep IX Ips 88/2004
VS23344
izredna omilitev kazni - prestana kazen - nove olajševalne okoliščine - oteženo potovanje zaradi stranske kazni izgona tujca
Pogoj za izredno omilitev kazni je, da kazen še ni prestana oziroma izvršena.
Sodba II Ips 613/2004
VS09359
ZOR člen 132, 132/4, 451, 1004, 1004/2.
prikrita posojilna pogodba - zastava - pristop k dolgu - poroštvo - razdrtje pogodbe - dolžnost vrnitve prejetega
Pasivna legitimacija za toženca izhaja prav iz zastavne pogodbe z dne 4.7.1994, na katero se sklicuje tudi revizija. Ta pogodba zaradi neizvedbe v zemljiški knjigi sicer res ne ustvarja stvarnopravnih upravičenj, ima pa vsaj določena obligacijska upravičenja. V 1. členu pogodbe je določeno, da pogodbenika sporazumno ugotavljata, da na podlagi pogodbe o leasingu z dne 1.7.1994 (med tožnico in A. d.o.o.) obstoji v korist tožnice in v breme toženca in njegove žene določena denarna terjatev. Ker dolg temelji na prikriti posojilni pogodbi, ki je bila kasneje razdrta, mora toženec vrniti prejeti denar s pripadajočimi obrestmi.
Sklep II Ips 392/2006
VS09331
dovoljenost revizije - revizija zoper pravnomočno prvostopenjsko sodbo - vrednost izpodbijanega dela pravnomočne sodbe - zavrženje revizije
Revizija proti pravnomočni sodbi, izdani na prvi stopnji, ni dovoljena. Pravilna revizijska vrednost spora znaša le 200.000 SIT. To je razlog za nedovoljenost drugega dela tožničine revizije.
Sklep I R 80/2006
VS09312
ZPP člen 52, 52/1, 67.
določitev krajevne pristojnosti po višjem sodišču - prenos pristojnosti iz razlogov smotrnosti - sedež stranke in zakonitega zastopnika - izbirna krajevna pristojnost
Kadar je določena izbirna krajevna pristojnost, veljajo strožji kriteriji za smotrnost določitve drugega stvarno pristojnega sodišča. Najlažje in najhitreje se opravi postopek pred tistim sodiščem, kjer je na razpolago večina dokazov.
Sklep Cp 7/2006
VS09346
ZMZPP člen 95, 96, 97, 98, 99, 100, 101, 108, 109, 111.ZNP člen 37.ZPP člen 339, 339/2-8, 339/2-14, 365.
priznanje tuje sodne odločbe - sodba sodišča Bosne in Hercegovine - potrdilo o pravnomočnosti - datum pravnomočnosti sodne odločbe
V postopku priznanja tuje sodne odločbe ni utemeljen ugovor, da datum pravnomočnosti tuje sodne odločbe ni pavšalno ugotovljen. Datum pravnomočnosti na potrdilu o pravnomočnosti je ugotovil in potrdil pristojen tuj organ. V postopku priznanja tuje sodne odločbe se preizkuša le ali je potrdilo o pravnomočnosti pristojnega organa priloženo.
Sodba I Ips 282/2006
VS23420
pripor - pogoji za pripor - ponovitvena nevarnost
Presoja obstoja ponovitvene nevarnosti.
Sodba II Ips 591/2004
VS09358
ZOR člen 25, 980, 981.
zastava - pravice zastavnega upnika - gospodarska pogodba - poplačilo upnika brez intervencije sodišča
Pri zastavi stvari, danih ob sklenitvi kreditne, gospodarske pogodbe, uporaba določila 981. člena ZOR ne izključuje dejstvo, da je zastavnik fizična oseba. Zato se upniku pri realizaciji zastave ni treba obračati predhodno na sodišče.
Sodba I Ips 290/2006
VS23341
ZKP člen 148, 148/1, 148/2, 201, 201/1-3, 371, 371/1-11, 515, 515/3.KZ člen 25.
pripor - neogibna potrebnost - sorazmernost - zbiranje obvestil s strani policije - mednarodna pravna pomoč - razlogi o odločilnih dejstvih - sostorilstvo
Dokazno gradivo, ki ga je zbrala in slovenskim državnim organom posredovala italijanska policija, ima enako dokazno vrednost v predkazenskem postopku kot gradivo, ki ga slovenska policija pridobi v skladu z določbami 1. in 2. odstavka 148. člena ZKP.
Sodba I Ips 165/2005
VS23324
ZKP člen 18, 18/1, 194, 307, 307/2, 420, 420/1-3, 420/2.URS člen 29, 29-3.
pravice obrambe – izvajanje dokazov v obdolženčevo korist – zavrnitev dokaznega predloga – prosta presoja dokazov – pripor zaradi izmikanja glavni obravnavi - privedba
Če predlagani dokaz ni v relevantni materialnopravni zvezi z obravnavanim kaznivim dejanjem ali ni izkazana verjetnost, da bo s predlaganim dokazom moč ugotoviti ali izključiti obstoj dejstev oziroma okoliščin, pomembnih za razsojo, lahko sodišče izvedbo takšnega dokaza zavrne, ne da bi kršilo pravice obdolženca.
Sklep II Ips 589/2004
VS09330
ZPP člen 377, 385.
dovoljenost zahteve za varstvo zakonitosti - pravnomočnost izpodbijane odločitve - zavrženje zahteve za varstvo zakonitosti odločitev
Zahtevo za varstvo zakonitosti je mogoče vložiti le zoper pravnomočno odločitev nižjega sodišča. Sodišče druge stopnje je odločitev sodišča prve stopnje spremenilo na tak način, da je odločilo le o delu zadeve, v preostanku pa je ostala zadeva še odprta za odločanje. Slednje ne predstavlja pravnomočne odločitve, ki bi jo bilo mogoče izpodbijati z izrednim pravnim sredstvom.
Sodba I Ips 134/2005
VS23549
ZKP člen 371, 371/1-11, 372, 372/1-1.KZ člen 25, 217, 218, 218/2.URS člen 39, 39/1.
sostorilstvo - pravica do svobode izražanja - kršitev kazenskega zakona - izključitev protipravnosti - zloraba pravice - oškodovanec - bistvena kršitev določb kazenskega postopka - zakonski znaki kaznivega dejanja - obstoj kaznivega dejanja - nasprotja med izrekom in razlogi sodbe - pravno relevantna dejstva - izsiljevanje - grožnja, usmerjena v ogrožanje časti in dobrega imena - protipravna grožnja - skupna izvršitev kaznivega dejanja
Pri goljufiji storilec uresničuje svoj namen pridobitve protipravne premoženjske koristi in doseže prikrajšanje na premoženju drugega z lažjo ali zavajanjem, pri izsiljevanju pa z grožnjo o razkritju okoliščin, ki lahko prizadenejo čast ali dobro ime prisiljenega ali njegovih bližnjih; pri tem je vsebina grožnje lahko resnična ali neresnična.
Sodba II Ips 508/2004
OBLIGACIJSKO PRAVO - POGODBENO PRAVO - KMETIJSKA ZEMLJIŠČA
VS09296
ZOR člen 31, 32.ZKZ člen 1, 17, 21, 23, 24.
prodaja kmetijskega zemljišča - ponudba - pravica prednostnega nakupa - pojem kmetije - sklenitev pogodbe
ZKZ, ki določa način in postopek prodaje, omogoča lastniku, ki želi prodati kmetijsko zemljišče, da ga lahko proda po postopku, ki je urejen v 23. in 24. členu ZKZ, se pravi da pri upravni enoti da ponudbo, torej predlog za sklenitev prodajne pogodbe, ki vsebuje vse bistvene sestavine pogodbe, tako da se s sprejemom ponudbe lahko sklene pogodba (31. in 32. člen ZOR). V 21. členu pa ZKZ v prvem odstavku določa, da lahko uveljavljajo prednostno pravico za nakup prednostni upravičenci in šele, če nihče od njih ne uveljavlja prednostne pravice, potem lahko lastnik proda ponujeno nepremičnino tudi drugim kupcem, ki so sprejeli ponudbo.
Sklep I R 71/2006
VS09317
določitev krajevne pristojnosti po višjem sodišču - delegacija pristojnosti iz tehtnih razlogov - dvom v nepristranost sodišča - uslužbenka pristojnega sodišča kot sorodnica stranke v postopku
Ker je mati pravdne stranke je zaposlena na krajevno pristojnem sodišču, obstaja razlog za prenos pristojnosti.
Sodba I Ips 146/2005
VS23338
ZKP člen 51, 51/1, 53, 53/2, 371, 371/1-5, 371/1-11.
kazenska ovadba - predlog za pregon – bistvene kršitve določb kazenskega postopka
Oškodovanec lahko poda predlog za pregon še preden izve, kdo je kaznivo dejanje storil, tak predlog pa ohrani procesno veljavo tudi potem, ko oškodovanec izve, da se je utemeljen sum osredotočil na določeno osebo.
Sodba I Ips 304/2006
VS23325
ZKP člen 192, 192/2, 201, 201/1, 371, 371/1-11, 471, 471/1, 472.
postopek proti mladoletnikom - pripor – pripor zoper mladoletnika kot izjema – bistvena kršitev določb kazenskega postopka – pristojnost – ni razlogov o odločilnih dejstvih
Če se sodnik za mladoletnike ne strinja s predlogom državnega tožilca za odreditev pripora med pripravljalnim postopkom, o nesoglasju odloča senat za mladoletnike sodišča prve stopnje, o pritožbi zoper njegov sklep pa odloča višje sodišče kot pritožbeno sodišče.
Sodba II Ips 728/2004
VS09368
ZTLR člen 28, 33, 37.ZPP člen 311.
lastninska pravica na nepremičnini - lastninska tožba - pridobitev lastninske pravice - močnejša pravica
Pravilna uporaba materialnega prava je logično pojasnjena zlasti v utemeljitvi sodbe pritožbenega sodišča, ki pove, da po 311. členu ZPP sodišče odloča na podlagi stanja na koncu glavne obravnave. To temelji na lastninski pravici tožnice, ki jo dokazuje njena vknjižba v zemljiško knjigo, ki jo je izposlovala na podlagi listine, ki je imela veljaven pravni temelj, toženec pa ni dokazal svoje lastninske pravice, saj ima le pogodbo, ki ni bila overjena pri notarju in ni bil plačan davek na promet nepremičnin. Poleg tega sporne nepremičnine ni mogel priposestvovati, saj je ni imel v posesti v 28. členu ZTLR zahtevano dobo. Glede na to tožnica utemeljeno zahteva varstvo svoje lastninske pravice po 37. členu ZTLR.
ZOR člen 189, 277, 229, 229/1, 290.
Sodba II Ips 348/2006
VS09347
ZPP člen 13, 190.
pridobitev lastninske pravice - originarna pridobitev lastninske pravice - prodaja nepremičnine v izvršilnem postopku - javna dražba - odtujitev stvari med pravdo - pravnomočnost
Kdor pridobi lastninsko pravico v izvršilnem postopku s prodajo na javni dražbi, jo pridobi originarno. Tako tak kupec tudi ni pravni naslednik v smislu 190. člena ZPP. Lastninske pravice na tako prodani stvari pa ni mogoče uveljavljati na dejanski podlagi, ki izvira izpred prodaje na dražbi.
VS09298
ZOR člen 26, 66, 103, 104, 557 - 566.
posojilna pogodba - ničnost - simuliran (navidezni) pravni posel
Tožbene trditve tožnika o ničnosti s tožencem oziroma navideznosti sklenjene posojilne pogodbe so neutemeljene.
Sodba II Ips 487/2004
VS09375
ZOR člen 103, 103/2, 509.
prodaja zarubljenih stvari - ničnost prodajne pogodbe - razdrtje pogodbe - pravne napake - obvestitev prodajalca - odstop terjatve
Prodaja zarubljenih stvari ni nična, saj je prepovedana le dolžniku kot prodajalcu, ne pa kupcu teh predmetov; zato ne more biti nična niti pogodba, po kateri zarubljene predmete proda nekdo, ki niti ni dolžnik.